《牧童词》
清代·惠士奇

溪水碧，溪上牧童青箬笠。乌犍斜系柳阴中，藉草卧吹三孔笛。

斜鞭还过饮牛亭，亭边扑扑飞牛虻。雀儿鼓翅虾蟆跳，陂塘水满齐牛腰。

归来仍放青山郭，远树仟仟烟漠漠。日暮闻歌不见人，隔林月下敲牛角。

作者简介：惠士奇（1671－1741） 清经学家。字天牧，一字仲孺，晚号半农，人称红豆先生。江苏吴县人。康熙四十八年进士，官编修、侍读学士，曾典试湖南，督学广东。雍正间，以召对不称旨，罚修镇江城，以产尽停工削籍。乾隆初，再起为侍读。传父惠周惕之学，撰《易说》、《礼说》、《春秋说》，搜集汉儒经说，征引古代史料，加以解释，方法较宋儒为缜密，但较拘泥。